

حالة الإتصال :
رقم العضوية : 16511
تاريخ التسجيل : Nov 2007
المشاركات : 5
السلام عليكم
كيفكم ان شاء الله بخير
طبعاا حاب استشيركم انا الان با امريكا وبفينكس لي 4 شهور ابي اخذ لغه ممكن اكمل ماجستير
ولاكن ابي انتقل لبريطانياا وش رايك هل هو قرار سليم
لان وبصراحه المعهد عندنا يطلب المستحيل ومسيطر علينا طول الوقت وعلى حسب معلوماتي ان المعهد يعطيك 30% من اللغه والباقي على الطالب
ولاكن كل يوم اختبارات وواجبات والدراسه من 8 الى 3 يعني طول النهار عندهم واذا طلعنا مكلفيننا بواجبات والا اختبارات
غير كذا المستوى اللي فات كل المواد اختبارها بيوم وااحد طبعا اختبار نهااائي
وعندنا ماادتين ريدنق ورايتنق ,ولسيننق وسبيكنق لو نجحت بوحده ممتاز ورسبت بالثانيه عادوهاا كلهاا
واول مستوى دخلته يقولون اكتب تعبير طبعا انا مبتدئي ويحااسبوني على الغلطه وخصم
ابي شووركم يااجمااعه
واسف على الاطااله
التعديل الأخير تم بواسطة خلودا ; 05-01-2009 الساعة 10:57 AM سبب آخر: تعديل املائي


حالة الإتصال :
رقم العضوية : 11629
تاريخ التسجيل : Aug 2007
المشاركات : 7
اهلا حياك اخوي مو شرط تغير الدوله عشان هذا المعهد اكيد فيه معاهد كثير بامريكا اسهل وممكن افضل امريكا فيه معاهد بالالاف واذا حاب تغير لبريطانيا بعد هي خيار موفق


حالة الإتصال :
رقم العضوية : 36956
تاريخ التسجيل : Feb 2009
المشاركات : 207
وعليكم السلام ورحمة الله وبركاته
حسب ماكتبت المعهد متعب من حيث التركيز وكثرة الطلبات ولكني اشوف انك في البداية وخاصة انك مبتدئ تحتاج لمثل كذا عشان تظور نفسك بشكل سليم
اذا تبحث عن الاسهل ماراح تستفيد
نصيحتي اضغط على نفسك وخاصة انك في البداية وتأسس لللغة
عموما انت اذا تشوف ان الافضل تغير اعتقد غير المعهد ولكن ماانصح تغير الدوله كلها عشان معهد فقط
بالتوفيـــــق ..


حالة الإتصال :
رقم العضوية : 16511
تاريخ التسجيل : Nov 2007
المشاركات : 5
شااااكر لكم مروركم
يالغاااليه المسئله مو البحث عن الاسهل اكيد الواحد مغترب وتارك اهله وناسه يبي يدرس ولاكن هي على الطريقه
يعني يعيدون لي ماده ناجح فيها ليه وبأي حق الجامعات ماتسويها
يطلبون مني اكتب تعبير في المستوى الاول واذا كتبت اللي اقدر عليه يقولي قصير ويحاااسبني بالدرجات
مواضيع ندرسها بصراحه ماراح تفيدني بالحيااه ابد
اختباار نهاائي لجميع المواد بيوم وااحد ويكون اختبار ورااء اختبار ويقدرون يفرقونها يعني كل ماده بيوم وليتها سهله الماده صعبه ولو قلنا للمدرس عندنا اختبار للماده الثانيه ما يلقى لكلامنا اي باال
واسف على الازعاج يا اخوان يقولك ماخاب من استشار
© جميع الحقوق محفوظة لاتحاد الطلبة السعوديين ksastudents.com 2005 - 2012
ليس كل ما يكتب يمثل بالضرورة رأي الصحيفة, و لكن يمثل وجهة نظر كاتب الموضوع فقط و الصحيفة ليست مسؤولة عن محتوى الإعلانات أو أي روابط خارجية